ТР Балык Бистәсе районы Балык Бистәсе 1нче гимназиясенең татар теле һәм әдәбияты укытучылары Галиуллина Энҗе Равил кызы

 Татар теле – дуслык теле.

Максат: туган телгә - ана телебезгә мәхәббәт тәрбияләү; телебезне сакларга һәм якларга кирәклеген төшендерү; туган телнең матурлыгын тоярга өйрәтү.

**Җиһазлау:** плакатлар (“Без Туган илебезне һәм телебезне яратабыз”, “Туган телне өйрәнү – бөек эш ул”, “Русча белү кирәк, үз телеңне белү тиеш.”)

Татар моңының сихри,тылсымлы,аһәңле кабатланмас яңгырашында без сезнең белән бүгенге очрашуыбызны башлыйбыз.

Ерактан килгәнме сез?

Бик якын туганмы сез?

Дуслашырга бер сүз җитә

Сихри сүз, исәнмесез.

 Исәнмесез,хөрмәтле кунакларыбыз,укытучыларыбыз, укучылар. Без бүген туган тел бәйрәменә җыелдык. Укучылар,сез әкиятләр тыңларга, шигырьләр укырга яратасыз . Игътибар белән тыңлагыз , әкият- табышмак сөйлим сезгә. Борын – борын заманда бик биек тауда гаиләсе белән 1 кеше яшәгән. Бер төнне аларның ишеген 3 кеше шакыган.Хуҗаның өе бик кечкенә икән. Хуҗа алардан:

* Сез кемнәр?- дип сораган.
* Берегез генә керегез. Минем өем бик кечкенә ,дигән.
* Без-Дуслык,Бәхет,Байлык.
* Кайсыбызны чакырсаң.шул керер, - дигәннәр алар.
* Хуҗа өенә кемне чакырган дип уйлыйсыз укучылар?
* Дуслык аның өенә кергәч, гаиләсенә бәхет тә, байлык та, тынычлык та килгән.
* **Әңгәмә.**

 Укучылар , гаиләдәге кешеләрне, туганнарны , дусларны,күршеләрне нәрсә дуслаштыра, берләштерә?

-Сөйләшү, аралашу.

-Ә без нәрсә ярдәмендә аралашабыз, дуслашабыз.?

-

Димәк, тел – аралашу, сөйләшү,дуслашу өчен ярдәм итә.

Тел кешене дус итә.

Бүгенге сыйныфтан тыш чарабызның темасы «Татар теле – дуслык теле» .

Дәресебезнең символы итеп ,Кояшны алдык. Кояш җирне җылытса, ә татар телебездә аралашу күңелебезне җылытсын,баетсын. Телебезнең гомере кояш гомередәй озын булсын, җир йөзендә милләтебез югалмасын, , киләчәге өметле һәм ышанычлы булсын.

(Укучылар, дөрес,аңлаешлы,матур җавапларыгыз да безнең күңелләребезне җылытыр. Ә без сезгә дөрес, төгәл, эчтәлекле җавапларыгыз өчен жетоннар биреп барырбыз. Сез аларны Кояш янәшәсенә куя барырсыз.)

1. **Шигырьләр сөйләү**

 Укучылар,татар теле – шагыйрьләр теле дип әйтә халкыбыз.Туган телебез турында бик күп шигырьләр иҗат ителгән. Бу күргәзмәдә татар шагыйрьләребезнең ,якташ шагыйрьләребезнең Р.Гарифуллина Г.Гәрәева,В.Фатыйхов,Р.Әхмәтҗанов,К.Сибгатуллинның шигырь китапларын күрәсез. Ә хәзер , бергәләп ,телебез турында шагыйрьләребез язган, шигырьләрне сөйләп үтик.

 Тел кешене дус итә.

 Бер –берсенә беркетә.

 Бел ,балам син рус телен

 Һәм онытма үз телең.

 Татарча да яхшы бел,

 Русча да яхшы бел.

 Икесе дә безнең өчен

 Иң кирәкле затлы тел.

 И туган телем ,туган тел

 Сүзең алтын булган тел.

 Син,татар баласы, диеп,

 Сайрап торган изге тел!

 Без бит руслар-

 Сезнең якын дуслар

 Өйрәнәбез татар телен ,

 Яратабыз татар халкын.

 Анам телем,анам булып,

 Мөлаем эндәшәсең.

 Әнием дә ,туган тел дә

 Сау –сәламәт яшәсен!

 Иң изге хисләремне

 Туган телдә аңлатам.

 Шуңа күрә туган телне,

 Хөрмәтлим мин,яратам.

 Яттан сөйләп ,”Туган тел”не

 Без дә үсеп җиткәнбез Барлык балалар да сине, Ярата, татар теле!

**2. ,,Туган тел,,( Җырлана).**

,,Туган тел,,( Җырлана).

 И туган тел, и матур тел,

Әткәм-әнкәмнең теле.

Дөньяда күп нәрсә белдем

Син туган тел аркылы.

  Иң элек бу тел белән

Әнкәм бишектә көйләгән

Аннары төннәр буе

Әбкәм хикәят сөйләгән

 И туган тел! Һәрвакытта

Ярдәмең берлән синең

Кечкенәдән аңлашылган

Шатлыгым, кайгым минем.

 И туган тел! Синдә булган

Иң элек кыйлган догам:

Ярлыкагыл, дип, үзем һәм

Әткәм-әнкәмне, ходам!

 **3.Әңгәмә.Конкурс.Тукай иҗаты буенча.**

 -Укучылар, искә төшереп үтик .«Туган тел » шигырен кем язган?

-Г.Тукай.

-Быел Г.Тукай абыебызның 115 яшьлек юбилеен билгеләп үтәбез.

Сезгә аның бик күп шигырьләре, әкиятләре таныш .

-Укучылар, рәсемгә карап, Г.Тукай иҗатын,аның әкияти, лирик геройларын әйтеп үтик. Г.Тукай әсәрләрен кем күбрәк белә икән?

**4.Мәрҗәнгә тиң хәзинә.(Чагыштыру).**

**5. (Аудио язма тыңлана)**

Кешенең бөтен тормышы тел белән бәйле. Туганнан алып ,соңгы көнгә кадәр тел- кешенең аерылгысыз юлдашы, дусты. Һәр сүзнең кадерен белергә өйрәник. Аларны урынлы кулланыйк. Сөйләбездәге сүзләрне шушы мәрҗән бөртекләренә тиңлим мин.Укучылар, мәрҗәннең бер төймәсе генә урынында булмаса да, аның матурлыгы югала. Сүзләрнең берсен генә дөрес кулланмасак та ,сөйләмебезнең дә яңгырашы, эчтәлеге югала. Шуңа күрә уйлаган уебызга һәм әйткән сүзебезгә һәрвакыт игътибарлы булыйк.

-Укучылар, ә хәзер аудиоязманы тыңлыйк .

( Аудио язма тыңлана)

-Укучылар, сезгә малайның җавабы ошадымы?

 -Ни өчен ошамады?

-Чөнки ул еш кына бер сүзне кабатлый.

-Үзенең сөйләменә игътибар итми.

**6.(Бирем). Укучылар,текстны дөресләп укып , без бу малайга ярдәм итик. (Текст бирелә).**

**7.Әдәпле сөйләү кагыйдәләре.**

Укучылар, һәр кешегә зәвыклы ,әдәпле, матур,аңлаешлы сөйләшергә өйрәнергә

кирәк. Әдәпле сөйләү кагыйдәләрен искә төшерик, әлеге малайга да хат аша язып

җибәрербез, аңа да ярдәме тимичә калмас.

Әдәпле сөйләү кагыйдәләре.

1.Сүзне әйткәнче башта уйла.

2.Чын күңелдән ягымлы итеп сөйләш.

3.Үзеңнә яхшылык иткән кешегә чын күңелдән ягымлы итеп рәхмәт әйтә бел.

4.Зурлар сүзенә урынсыз катышу – әдәпсезлек.

5.Кычкырып сөйләмә,әмма кеше ишетерлек булсын.

 Чыннан да, әдәпле кешенең уйлары да, сүзе дә, йөреше дә ,киеме дә

 матур булырга тиеш. Халкыбызның чишмә суыдай саф яңгыравыклы теленә

 милли киемнәребезнең матурлыгы, чулпы – беләзек чыңнары да кушыла.

Әдәпле кеше үз – үзен тотышы,тышкы кыяфәте,ягымлы сөйләшүе, күрешкәндә матур итеп кул бирүе, хәл – хәвәл сораша белүе белән аерылып тора.

**8.Матур сүзләр.**

Укучылар,кешене яратуны ,нәниләрне назлауны ,өлкәннәрне зурлауны белдерә торган нинди сүзләр беләсез:…. (Тамчыларга языла).Яңгыр тамчылары чәчәкләрне…үстерсә., ә кеше күңелен аңа әйткән бер матур сүз үстереп җибәрә,укучылар.Шуңа күрә бер – берегезгә , өлкәннәргә матур сүзләрне ешрак әйтегез..

8**. Мәкальләр.**

Укучылар , шушы урында, тел турында мәкальләр искә төшереп үтсәк , бик урынлы булыр. (Чәчәкләргә язылганнар).чәчәкләр болын –кырларның, бакчаларның яме булса, ә мәкальләр телебезнең- бизәге.

Әдәп башы – тел.

Инсафлының – теле саф.

Иле барның – теле бар.

Тәмле дә тел, тәмсез дә тел.

Татлы тел-җан азыгы.

Сөйләгән телем балдай татлы,

Торган җирем –затлы.

Телләр белгән- илләр гизгән .

Әлеге мәкальләр безгә әби – бабаларыбыздан килгән.

 Кыска гына җөмләләргә күпме мәгънә салынган.

 Нинди генә ягымлы , кадерле , йөрәккә якын, сүзләр юк икән телебездә !

Укучылар, борынгыдан килгән бишек җырларыбызда, уен- йолаларыбыз да шундый сүзләр еш очрый.

9.**Йөзек салыш.Табышмаклар.**

 Әйдәгез , «Йөзек салыш» уены белән танышабыз, бергәләп уйныйбыз. Ә биремнәрдә – табышмаклар булыр.

Бер чыгарып җибәрсәң, кире кайтмый.

Сүз

 Үзе сөяксез сөйли дә сөйли.

Тел.

Миндә бар, синдә юк.Ул нәрсә?

(м )

Ат башында нәрсә бар?

Юк аягы юк күзе өйрәтә үзе.(Китап).

Ул чибәр булса,

Үзең дә чибәр.

Йөзеңдә матур

Нәрсә булыр бу?

Я әйтеп җибәр.

Тел.

 **9. Укучылар, тел турында күренекле шәхесләребез, талантлы кешеләребез.**

**галимнәребезнең сүзләренә тукталыйк.**

«Туган ил, туган тел сүзләре һәрвакыт бергә яшиләр,

 аерылгысыз булып яшиләр» (С.Хәким).

 Ят телдә иң мөкатдәс нәрсәләрне өйрәнү мөмкин түгел», - дип яза Садри Максуди .

 «Без - татарлар, телебез - татар теле,

 мөстәкыйль һәм камил тел ул»

 (К.Насыйри)

 Укучылар,телебез, никадәр бай, матур, үзенчәлекле, серле икән.

.Аның сере нәрсәдә икән ? Аралашу барышында туган дуслыкта. .. Җирне кояш җылысы берләштерсә,җылытса , ә кеше күңелен ягымлы сүзләр җылыта, дуслаштыра. Яңгыр тамчылары чәчәкләргә шифа, дәва булса,аларны үстерсә; ә күңелләребезгә ягымлы сүзләр,шифа .Алар безне үстерә,канатландыра,

Дөньяның,җирнең матурлыгында табигать хозурлыгы(матурлыгы) янәшәсендә, тел ярдәмендә аралашудан, аңлашудан торган, дуслыктан туган матурлык та,җылылык та бар. Менә шушы ике матурлык яшәсә,телебез дә ,җиребез дә яшәр.Чыннан да «хикмәтле дә , бизәкле дә икән телебез.

И, минем җандай кадерле,

И җылы, тере телем.

Кайгылар теле түгел син

Шатлыклар теле бүген.

Тик синең ярдәмең белән,

Тик синең сүзләр белән

Уйларын йөрәккәемнең

Дөньяга әйтә беләм, - дип кадерләп һәм горурланып әйтерлек шулай саф һәм матур булып калсын иде телебез.«Татар теле – гомерлек юлдашыбыз,дустыбыз » булсын иде.